Cuneiform Tablet Prague I 440
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na be-lúm-ba-ni qí-bi₄-ma um-ma ta-ri-ša-ma TÚG iš-tí TÚG-ba-tí-kà-ma na-áš-ú-ni-kum ṣú-ba-at ra-mì-ni-a-ma aḫ-mu-uṣ-ma ú-šé-bi₄-lá-kum šu-ma a-ta lá ta-lá-kam ší-im ṣú-ba-tí-a iš-tí pá-ni-im-ma šé-bi₄-lam a-ta-ma ša té-zi-ba-ni i-na li-bi₄-kà-ma tí-de₈-e ú ṣú-ba-tí a-ta-ma tí-de₈-e še-am ša ta-aq-bi₄-a-ni um-ma a-ta-ma <big_gap> še-am i-na É a-bi₄-kà ú-lá i-ta-ad-nu-nim u₄-ma-am še-am áš-ta-na-am u₄-ma-am té-ta-na-tí-ir-ma ṭup-pè-e a-na um-mì-kà tù-uš-té-né-ba-lam um-ma a-ta-ma šu-ma É a-bi₄-ša ta-lá-ak té-er-tí-ki li-li-kam pa-ra-ás É a-bi₄-kà lá tí-de₈-ma ṭup-pá-am ša ta-áš-pu-ra-ni a-na a-bi-a um-ma a-ta-ma ma-lá ša-ku-li-ki É a-bi₄-a lá ma-sú ma É a-bi₄-ki ta-at-ta-lá-ki ba-ri-tí ta-áš-me-ma ṭup-pá-am iš-té-en a-na a-bi₄-a ú um-mì-kà tù-šé-bi₄-lam u₄-ma-am iš-tù i-ší ú qá-tí-a ag-mu-ru É a-bi₄-kà iš-tù i-ší ú qá-tí-a ag-mu-ru-ni i-na še-im ší-ta-ú-mì-im ag-mu-ru-ni i-na ITU.1.KAM sá-ra-a-tim še-am GÍN.TA i-dí-nu-nim ú iš-kà-ra-am e-pá-šu-nu-tí a-bi₄ iq-bi₄-a-kum-ma um-ma šu-ut-ma mì-nam a-na ṣú-ḫa-ar-tim té-zi-ib um-ma a-ta-ma zi-iq-na-am lá za-qú-na-ku-ma ḫu-ur-ší šé-šu-ra-am lá a-le-e šu-ma-me-en₆ lá É a-bi₄-a a-e-ša-me-en₆ a-lik ša-am-na-am ša té-zi-ba-ni a-na pì-ta-ší-a ú TÚG a-na li-tab-ší-a